สถิตย์ระบุชุมนุมการเมืองกระทบศก.1.45แสนล้าน
ปลัดคลังชี้แจงกมธ.งบปี 54 คาดผลกระทบการชุมนุมทางการต่อเศรษฐกิจมีมูลค่าทั้งสิ้น&nbsp; 1.45 แสนล้านบาท
7 มิ.ย. 2553

ปลัดคลังชี้แจงกมธ.งบปี 54 คาดผลกระทบการชุมนุมทางการต่อเศรษฐกิจมีมูลค่าทั้งสิ้น  1.45 แสนล้านบาท
นายสถิตย์ ลิ่มพงษ์พันธ์ ปลัดกระกระทรวงการคลัง กล่าวว่ารายงานผลกระทบของการชุมนุมต่อเศรษฐกิจในช่วงที่ผ่านมา ให้ที่ประชุมคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ.2554 ที่มีนายไตรรงค์ สุวรรณคีรี รองนายกรัฐมนตรี เป็นประธานฯว่า การประเมินผลกระทบกับเศรษฐกิจเนื่องจากการชุมนุมทางการเมือง ในด้านการท่องเที่ยวประมาณการว่าจำนวนนักท่องเที่ยวจะลดลงจาก 11.5 ล้านคน เหลือ 14.1 ล้านคน หรือลดลง 0.2% คิดเป็นมูลค่าความสูญเสียด้านการท่องเที่ยว 5.2 หมื่นล้านบาท
ขณะที่ ผลกระทบด้านการบริโภคของคนกรุงเทพฯ ในช่วงที่มีการชุมนุม 74 วัน ประมาณ 5.7 ล้านคน คิดเป็นความสูญเสียประมาณ  2.4 หมื่นล้านบาท และเมื่อรวมผลกระทบถึง 23 จังหวัดในช่วงขยายตัวพ.ร.ก.บริหารราชการในสถานการณ์ฉุกเฉินด้วย มีผลต่อประชาชนประมาณ 2.68 ล้านคน คิดเป็นมูลค่าประมาณ 1.2 หมื่นล้านบาท รวมเป็นความสูญเสียทั้งสิ้น ประมาณ 3.3 หมื่นล้านบาท 
ขอกจากนี้ ภาวะดังกล่าวน่าจะส่งผลกระทบต่อปริมาณการลงทุนในไตรมาส 2 และ 3 ลดลงประมาณ 10% และ 5% ตามลำดับ คิดเป็นเงินลงทุนที่น่าจะสูญเสียของภาคเอกชนประมาณ 6 หมื่นล้านบาท สรุปแล้วจากเหตุการณ์ทั้งหมดน่าจะมีความสูญเสียทั้งสิ้นประมาณ 1.45 แสนล้านบาท หรือ 1.5% ของจีดีพี